آمریکا سناتوسو، پرزیدنت دونالد ترامپ‌ین سئچدیگی 79 یاشین‌داکی میلیاردر ایش آدامی ویلبر راس‌ین تیجارت ناظیرلیگینی قبول ائتدی.
ویلبر راس، 27 "خیر" رای‌نه قارشی 72 "بلی" رای آلا‌راق اؤلکه‌نین یئنی تیجارت ناظیری اولدو.
دونالد ترامپین 25 ایللیک یولداشی اولان روس، سئچیم کامپانیاسی بویونجا اؤزونه دانیشمانلیق ائتمیشدی.
دیگر کابینه عضو‌لرینه نیسبتن داها آز مخالیفتله قارشیلاشماسینا باخمایا‌راق راس، قیبریس روم یؤنتیمی بانکاسینداکی وظیفه‌سی سببیله تنقیدلرین هدفی اولدوو.
راس‌دان روسیا ایله ده باغ‌لاری اولان بانک و سهامدارلارییلا علاقه‌سینه یؤنلیک آچیقلاما طلب ائدیلدی.
بونا قارشی ویلبر راس، دموکراتلارین یاری‌سینا یاخینی‌نین دستگینی آلدی.
تخمینن 2 وئرگول 9 میلیارد دو‌لارلیق مال وارلیغی ایله یئنی رهبرلیگین ان سرمایه‌دار و ان یاش‌لی عضو‌لرین‌دن اولان راس، بیر چوخ ایاتیریمجینین اوزاق دوردوغو کؤمور و پولاد کیمی "اؤلمکده" اولان صنایع‌لره و ایفلاس ائدن موسسیسه‌لره باشاریلی یاتیریملارییلا تانینیر.
